CELEX: 62008CN0076
Language: fi
Date: 2008-02-25 00:00:00
Title: Asia C-76/08: Kanne 25.2.2008 — Euroopan yhteisöjen komissio v. Maltan tasavalta

12.4.2008   
            
            
               FI
            
            
               Euroopan unionin virallinen lehti
            
            
               C 92/23
            
         Kanne 25.2.2008 — Euroopan yhteisöjen komissio v. Maltan tasavalta
   (Asia C-76/08)
   (2008/C 92/43)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: D. Recchia ja D. Lawunmi)
   
      Vastaaja: Maltan tasavalta
   Vaatimukset
   
               —
            
            
               Yhteisöjen tuomioistuimen on todettava, että Maltan tasavalta ei ole noudattanut luonnonvaraisten lintujen suojelusta annetun neuvoston direktiivin 79/409/ETY (1) 7 artiklan mukaista velvoitettaan, joka koskee viiriäisten (coturnix coturnix) ja turturikyyhkyjen (streptopelia turtur) metsästystä kevätmuuton aikana, koska se ei ole täyttänyt kyseisen direktiivin 9 artiklassa asetettuja edellytyksiä
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Luonnonvaraisten lintujen suojelusta annettu neuvoston direktiivi 79/409/ETY koskee kaikkien sellaisten luonnonvaraisten lintulajien suojelua, joiden luontaisena elinympäristönä on jäsenvaltioiden, joihin perustamissopimusta sovelletaan, Eurooppaan kuuluva alue. Direktiivillä toteutetaan näiden lajien suojelua, hoitamista ja sääntelyä koskevat toimenpiteet ja säädetään niiden hyödyntämistä koskevista säännöistä. Euroopan unioniin liittymisestä lähtien 1.5.2004 Maltan viranomaiset ovat soveltaneet oikeutta poiketa direktiivin 9 artiklan 1 kohdasta viiriäisten ja turturikyyhkyjen kevätmuuton aikaisen metsästyksen osalta, jolloin kyseiset linnut palaavat pesimisalueilleen lukuisiin Välimereltä pohjoiseen sijaitseviin valtioihin. Nyt käsiteltävänä olevassa asiassa esiin nousee kysymys siitä, kuuluvatko Maltan viranomaiset 9 artiklan 1 kohdan poikkeuksen soveltamisalaan, jolloin kyseisten lajien metsästys Maltalla kevätmuuton aika olisi sallittu sillä perusteella, että muuta tyydyttävää ratkaisua ei ole.
   
      (1)  EYVL L 103, s. 1.